section_heading: Gradske znamenitosti
paragraph_text: Varese je najpoznatiji po kapelici Sveto brdo Krunice (tal. Sacro Monte di Varese), koja je dio Sacri Monti (talijanski: Sveta brda) Pijemonta i Lombardije, a to je skupina od 9 kapela i drugih građevina u sjevernoj Italiji koje su podignute od konca 16. do 18. stoljeća. Posvećene su različitim oblicima kršćanstva i predstavljaju građevine velike ljepote, skladno uklopljene u krajolik šuma i jezera. Također imaju veliku umjetničku vrijednost oblika i dekoracija. Sacri Monti Pijemonta i Lombardije su upisani na UNESCO-ov popis mjesta Svjetske baštine u Europi 2003.